Diari Oficial de la Generalitat Valenciana


Sumari del DOGV 9718, del 06-11-2023 (2023/10464)

Extracte de la Resolució de 2 d'octubre de 2023, del vicerector d'Internacionalització Multilingüisme de la Universitat de València, per la qual s'aprova la convocatòria del Programa Internacional de Mobilitat de la Universitat de València per al curs acadèmic 2024-2025.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9718

Data del DOGV
:   06-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10080


Data del document
:   04-10-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 2 d'octubre de 2023, del vicerector d'Internacionalització Multilingüisme de la Universitat de València, per la qual s'aprova la convocatòria del Programa Internacional de Mobilitat de la Universitat de València per al curs acadèmic 2024-2025. [2023/10196]  
BDNS (identif.): 724177.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/724177)  
  
Primer. Persones beneficiàries  
Podran ser persones beneficiàries de les places de mobilitat d'aquesta convocatòria els i les estudiantes de la Universitat de València que complisquen els següents requisits en la data de finalització del període de presentació de sol·licituds:  
a) Estar matriculat/da en estudis oficials de grau de la Universitat de València, tant en el moment de realitzar la sol·licitud com durant el període d'estada en la universitat de destinació. Queden exclosos/es d'aquesta convocatòria els i les estudiants matriculats en estudis de grau de la Facultat de Medicina i els matriculats en centres adscrits a la Universitat de València.  
b) Tenir superats en el corresponent pla d'estudis, a la finalització del curs acadèmic 2022-2023, un mínim de 42 crèdits.  
c) No haver sigut prèviament beneficiari/ària del Programa Internacional en la Universitat de València, encara que fora en altres estudis, excepte en el cas dels i de les estudiants del programa doble titulació internacional.  
d) No ser beneficiari/ària en el curs 2024-2025 de qualsevol altre programa de mobilitat (SICUE o Erasmus Estudis), excepte el programa «Erasmus Pràctiques» sempre que siga en semestres diferents.  
e) Acreditar el nivell d'idioma exigit per a cada destinació.  
f) A banda dels requisits generals, els i les sol·licitants hauran de complir els requisits específics de les destinacions que sol·liciten, tant en el moment de realitzar la sol·licitud com durant el curs 2024-2025.  
  
Segon. Objecte  
Beques de mobilitat del Programa Internacional de la Universitat de València per al curs 2024-2025.  
  
Tercer. Bases reguladores  
Es contenen en l'annex I de la convocatòria i es publiquen en el tauler d'anuncis de la Universitat de València (https://webges.uv.es/uvTaeWeb/) i en la pàgina web del Servei de Relacions Internacionals i Cooperació de la Universitat de València (http://www.uv.es/relint)  
  
Quart. Quantia  
La quantia de la beca depèn de la destinació i la durada de l'estada, d'acord amb el següent quadre:  
  
Destinacions- estades semestrals estades anuals  
Àsia i Austràlia, estades semestrals 5.000 euros, estades anuals 6.500 euros.  
Estats Units, Canadà, estades semestrals 3.500 euros, estades anuals 5.000 euros.  
Amèrica Llatina, estades semestrals 2.500 euros, estades anuals 3.500 euros.  
  
L'ajuda és compatible amb ajudes atorgades per altres organismes públics o privats, sempre que aquestes altres ajudes no indiquen altra cosa.  
La concessió de la beca del Programa Internacional de Mobilitat no suposa l'exempció de taxes per serveis acadèmics en la Universitat de València, per la qual cosa els i les estudiants han de matricular-se abans de realitzar la seua estada del nombre de crèdits internacionals corresponents als crèdits que es cursaran a la universitat de destinació. Una vegada realitzada la matrícula en la Universitat de València, l'estudiant estarà exempt de pagar taxes acadèmiques en la universitat de destinació.  
  
Cinqué. Termini de presentació de sol·licituds  
El termini de presentació de les sol·licituds estarà obert entre el 6 i el 24 de novembre de 2023, ambdós inclosos.  
  
Sisé. Altres dades  
Les persones interessades presentaran la seua sol·licitud a través del Portal Serveis Estudiant, en l'adreça electrònica https://webges.uv.es/uvPortalUVWeb/  
  
València, 4 d'octubre de 2023. La rectora, (p. d. DOGV 30.05.2022), el vicerector d'Internacionalització i Multilingüisme: Carlos Cecilio Padilla Carmona.